Sosiaalisella koskettamisella on paljon terveyshyötyjä. Niitä voi saada hierojaltakin, kertoo koskettamisesta väitellyt Oxfordin yliopiston tutkijatohtori Juulia Suvilehto.

Juttu on osa Minä väitän -juttusarjaa, jossa yksi asiantuntija kertoo näkemyksensä jostakin omaan alaansa liittyvästä aiheesta.

”Olisi hyvä, jos ihmiset paijailisivat toisiaan enemmän.

Juulia Suvilehto­

Sosiaalisesta kosketuksesta voi olla paljon hyötyä sekä fyysiselle terveydelle että mielen­terveydelle. Sosiaalinen koskettami­nen suojaa stressiltä. Jos pitää toista kädestä tai halaa toista ennen jännittävää tilannetta, kuten esitelmän pitämistä, stressireaktio on pienempi.